Vihula mõis

**Vihula mõis** (saksa keeles *Viol*) oli Virumaal Haljala kihelkonnas asunud rüütlimõis. Tänapäeval jääb kunagine mõis Lääne-Viru maakonda Haljala valda.

## Ajalugu

Vihula mõisa on esmamainitud 1501. aastal, mil see kuulus Lodede aadlisuguvõsale. 

17. ja 18. sajand kuulus mõis Helffreichidele, kes lasid rajada barokkstiilis mõisasüdame.

1810. aastal omandasid mõisa Schubertid, kellele kuulus mõis kuni 1919. aasta võõrandamiseni ja mõisasüda kuni 1939. aasta ümberasumiseni.

## Mõisakompleks

Barokkstiilis mõisasüda rajati juba 18. sajandi esimesel poolel.

19. sajandil rajati hulk stiilseid kõrvalhooneid, mis moodustavad paisjärve kaldal kauni kompleksi. 

Vihula mõisa peahoone sai praeguse kuju 1880. aastatel, mil hoone Friedrich Modi projekti järgi ümber ehitati. Mõisa sissesõidutee allee äärde Vihula mõisa väravapostidele rajati Schubertite vapid. 

Mõisaansamblist on säilinud üle 20 hoone, mis on pärit eri ajastutest. Mälestisteks on neist tunnistatud Vihula mõisa peahoone, tõllakuur, ait, valitsejamaja, kohvimaja, kaks keldrit, käsiait-tuvila, palmimaja, pesuköök, jääkelder, möldrimaja, vesiveski, veskitamm, viinaköök-nuumhärgade tall, moonakatemaja, karjalaut, sepamaja, sepikoda, tuuleveski ja Vihula mõisa magasiait., Vihula mõisa piirdemüürid.

## Vihula mõisa park
Vihula mõisa park paikneb Mustoja vahelduva reljeefiga kaldaterrassidel. 10 ha + 18 ha parkmets on läbinisti kujundatud vabaplaneeringulisena.

1982. aasta Vihula Invaliididekodu tulekahju järel algas mõisakompleksi ulatuslik restaureerimine, mõisakompleksi restaureeriti ka Taani-Inglise ühisettevõte Unique Hotels poolt aastatel 2008–2012.
## Vihula Mõisa spaa ja hotell
Tänapäeval on mõisakompleks eravalduses. Pargis paiknevas kõrvalhäärberis tegutsevad hotell ja Vihula mõisa ökospaa.

Territooriumil on eksponeeritud Vihula mõisa peahoone, tuvimaja, õliait, pesuköök, palmimaja, teemaja, päikesekell, mõisaõuekelder, õueterrass, paadimaja, tagamõisahoone, paadisillad, kuradisild, Musitorn, konverentsikeskusena – ait, mõisaaed, kuur – vanasõidukite ekspositsiooniga, kasvuhoone, tõllakuur – spaa keskuse hoonena, Tõotuste saar, tuuleveski, Kaval-Antsu Kõrts – jääkeldris, Kaval-Antsu aed, möldrimaja, vesiveski, veetamm, Vihula Mõisa Viinamuuseum – Vihula mõisa viinavabriku hoones, Villa Frederike hoone, looduseade, Kaval-Antsu mets, jahimajad, minigolfirajad, kontserdilava ja suvekohvik, mõisapark, sepikoda, hobusetall, karjalaut, laadaplats, laste mänguväljak, kettagolfirada, Villa Alexandria.   

Mõisale kuulub tehnikamälestisena arvele võetud sõiduauto Berliet.

## Galerii

Vihula mõisa magasiaida varemed.jpg|Magasiaida varemed
Vihula mõisa veskitamm.jpg|Veskitamm
Vihula mõisa tuuleveski 2013.jpg|Mõisa tuuleveski
Vihula mõisa möldrimaja.jpg|Möldrimaja
Vihula mõisa kohvimaja2.jpg|Kohvimaja
Vihula mõisa jääkelder.jpg|Jääkelder
Vihula mõis 2012.jpg|Pesuköök (paremal)
Vihula mõisa tõllakuur 2010.jpg|Tõllakuur
Vihula_mõisa_viinaköök_–_nuumhärgade_tall.jpg|Viinaköök-nuumhärgade tall
Vihula mõisa moonakatemaja 2.jpg|Moonakatemaja
Vihula mõisa vesiveski.jpg|Vesiveski
Vihula mõisa pesuköök.jpg|Pesuköök
Vihula mõisa ait.jpg|Ait
Vihula mõisa piirdemüürid.jpg|Piirdemüürid
Vihula mõisa valitsejamaja 2012.jpg|Valitsejamaja
Vihula_mõisa_palmimaja.jpg|Palmimaja
Vihula mõisa karjalaut.jpg|Karjalaut

Tea House in winter - Vihula Manor Country Club & Spa.jpg|Mõisa teemaja talvel
Vihula Manor garden - Vihula Manor Country Club & Spa.jpg|Mõisa aed

Vihula mõisa park.jpg|Lilleilu mõisa pargis


## Viited

## Välislingid

*Vihula mõis kultuurimälestiste riiklikus registris
*Vihula mõis Eesti mõisaportaalis
*Vihula mõisa koduleht
* Vihula mõis (Haljala khk) Eesti Ajalooarhiivi kinnistute register